Source: http://docplayer.hu/31057340-A-magyar-koztarsasag-neveben.html
Timestamp: 2019-06-19 01:07:29+00:00

Document:
1 Veszprémi Munkaügyi Bíróság 3.M.668/2003/4. A MAGYAR KÖZTÁRSASÁG NEVÉBEN! A Független Rendőr Szakszervezet által képviselt (1388 Budapest, Pf.: 52.) K. B. felperesnek a Veszprém Megyei Rendőr-főkapitányság (8200 Veszprém, Pf.: 80. szám alatti) alperes ellen fegyelmi miatt indított ügyében a bíróság meghozta és kihirdette a következő Í t é l e t e t : A bíróság a szeptember 18-án kelt 19/2003. Fe. fegyelmi határozatot hatályon kívül helyezi. Az eljárási illetéket az Állam viseli. Az ítélet ellen a kézbesítéstől számított 15 napon belül fellebbezésnek van helye, melyet 3 példányban a Veszprémi Munkaügyi Bíróságnál lehet előterjeszteni a Veszprém Megyei Bírósághoz címezve. A fellebbezési határidő lejárta előtt előterjesztett közös kérelemre a megyei bíróság tárgyaláson kívül járhat el. Amennyiben a fellebbezés csak - a kamatviselére, - a perköltségviselésére, vagy összegére, - az állam által előlegezett költség megfizetésére, - a teljesítési határidőre, részletfizetés engedélyezésére, vagy - az indokolásra vonatkozik a megyei bíróság tárgyaláson kívül bírálhatja el, de a felek tárgyalás tartását kérhetik. I n d o k o l á s : A felperes január 1-jétől rendőr-főhadnagy rangban a P-i Rendőrkapitányság Bűnügyi Nyomozó Osztályán a Ny. Alosztály főnyomozójaként teljesített szolgálatot.
2 2 A P-i Rendőrkapitányság vezetője június 16-án kelt /46-os számú parancsával július 1-től augusztus 31-e közötti időtartamra a T-i Rendőrkapitányságra vezényelte munkavégzésre. A felperes váltásos szolgálati időrendszerben látta el feladatait, augusztus 29-én 8 órától 24 órás szolgálatot látott el, amelyet augusztus 30-án 8.00 órakor tett le. A felperes szeptember 1- jén 72 órás pihenőidejét töltötte, ezen a napon a P-i Rendőrkapitányságon szolgálatra nem jelentkezett. A P-i Rendőrkapitány szeptember 2-án kelt 19/2003. Fe. számú határozatban fegyelmi eljárást rendelt el felperessel szemben a 3/1995. (III. 1.) BM rendelet 95. (1) bekezdésébe ütköző és az a) pont szerint minősülő, az alárendelt jelentési kötelezettsége és a Hszt. 68. (1) bekezdésébe ütköző és a) pontja szerint minősülő, a szolgálat teljesítésére vonatkozó szabályok vétkes megszegése miatt. A P-i Rendőrkapitány 19/2003. Fe., szeptember 17-én kelt fegyelmi határozatában a felperest egy fizetési fokozattal egy évre való visszavetés fenyítésben részesítette a Hszt. 68. (1) bekezdése a) és c) pontjában írt, szolgálat teljesítésére vonatkozó kötelezettség vétkes megszegése miatt. Az indokolás szerint a felperesnek a T-i Rendőrkapitányságra történt vezénylése augusztus 31-én lejárt, vagyis a következő napon, szeptember 1-jén a P-i Rendőrkapitányságon munkára kellett volna jelentkezni. E kötelezettsége alól nem mentesíti az sem, hogy a vezénylés helyén végzett munka után szabadnap illette. A határozat hivatkozott arra, hogy a munkaviszony fennállása alatt a munkavállaló nem tanúsíthat olyan magatartást, amely veszélyeztetné a munkáltatója jogos érdekét. Felperesnek már a vezénylés idején fel kellett volna venni a kapcsolatot közvetlen elöljárójával és tisztázni a szolgálati beosztását, annak ellenére, hogy elöljárója elmulasztotta a szolgálati beosztásának közlését. A felperes keresetet terjesztett elő a Munkaügyi Bíróságon, amelyben kérte a határozat hatályon kívül helyezését. Másodlagosan a fegyelmi határozat megváltoztatását és a kiszabott fenyítés mértékének enyhítését kérte. Hivatkozott a Rendőrség Szolgálati szabályzatára, amely alapján a rendőrrel a szolgálati beosztását az elöljáró 10 nappal korábban közli, kivéve, ha a szolgálatba lépés időpontja nem látható előre. Az utasításban előírt közlési kötelezettséget nem lehet úgy értelmezni álláspontja szerint, hogy a dolgozónak kell beosztása után járnia. Kifogásolta, hogy felperesnek terhére rótták, hogy az elöljáró utasításai szerint kellett volna eljárnia, holott semmilyen utasítást nem kapott. Vitatta az eljárás jogszerűségét, mivel a fegyelmi eljárásban egy fegyelemsértés lett az eljárás tárgyává téve, és mivel a munkáltató a Szolgálati Szabályzat 95. (1) bekezdésébe ütköző és a) pontja szerint minősülő jelentés teljesítésére vonatkozó kötelezettségszegés tekintetében az eljárást megszüntette, jogilag lehetetlen ugyanazon cselekmény miatt az eljárást megszüntetni és egyben fenyítést kiszabni. Az alperes ellenkérelmében a kereset elutasítását kérte és perköltsége megállapítását. Álláspontja szerint a munkáltató a 3/1995. (III. 1.) BM rendeletben előírt, a szolgálati
3 3 beosztásközlés kötelezettségének eleget tett, a felperes felelőssége volt, hogy amikor alkalma nyílt rá, a P-i Rendőrkapitányság épületében a vezénylést megtekintse, mivel a T-i Rendőrkapitányságon a szolgálatteljesítése augusztus 31. napjával véget ért. A felperes megszegte a megjelenési és rendelkezésre állási, valamint az együttműködési kötelezettségét, mivel nem magától jelezte szeptember 1-jén a szolgálat teljesítésének akadályát, és a felperes felelőssége, hogy nem tájékozódott a t- i vezénylésének leteltét követő időszakra szolgálat-vezényléséről. Előadta, hogy a felperes folytatólagos meghallgatásáról szóló jegyzőkönyv szerint a Hszt. 68. (1) bekezdés c) pontjában írt együttműködési kötelezettség vétkes megszegésével is meggyanúsították felperest, azonban a fegyelmi eljárás során feltártak alapján az elkövetési magatartás nem, viszont annak jogszabályi megítélése változott. A felperes keresete megalapozott. A Hszt (1) bekezdése szerint a fegyelmi jogkör gyakorlója, ha a tudomására jutott tények alapján a fegyelemsértés alapos gyanúja megállapítható, a hivatásos állományúval szemben a fegyelmi eljárását elrendeli, vagy a 120. (2) bekezdése szerint figyelmeztetésben részesíti. A (2) bekezdés szerint a fegyelmi eljárást határozattal kell elrendelni; ennek egy példányát az eljárás alá vont személynek kézbesíteni kell. A határozatnak tartalmaznia kell az eljárás alapjául szolgáló tényeket, körülményeket, a kivizsgálással megbízott személy nevét és az eljárás befejezésének határidejét. A bíróság megállapította a becsatolt iratok alapján, hogy a fegyelmi jogkör gyakorlója a fegyelmi eljárás elrendeléséről szóló határozatában két kötelezettségszegés miatt, egyrészről a 3/1995. (III. 1.) BM rendelet 95. (1) bekezdésébe ütköző, a) pont szerint minősülő, az alárendelt jelentési kötelezettsége miatt; másrészről a Hszt. 68. (1) bekezdés a) pontjába ütköző kötelezettségszegések tekintetében intézkedett a vizsgálatról. A határozat indokolása az eljárás alapjául szolgáló tényként jelöli meg, hogy felperes szeptember 1-jén 7.30 órára nem jelentkezett szolgálatra, amelynek okát előzetesen elöljárónak nem jelentette. A határozat az együttműködési kötelezettség megszegésére vonatkozóan sem jogszabályi, sem felperesi magatartást, tényt, körülményt nem jelöl meg. A fegyelmi büntetést kiszabó határozat rögzíti, hogy a 3/1995. (III. 1.) BM rendelet 95. (1) bekezdés a) pontjában írt jelentés teljesítésére vonatkozó kötelezettségszegés tekintetében a felperes védekezését elfogadva a fegyelmi eljárást a fegyelmi jogkör gyakorlója megszüntette, mivel a cselekmény nem fegyelemsértés. Ehhez képest a fegyelmi határozat két kötelezettségszegésre alapozottan fegyelmi büntetést szab ki a Hszt. 68. (1) bekezdés a) és c) pontja alapján. Ebből következően az együttműködési kötelezettség megszegésére vonatkozóan a fegyelmi eljárás nem lett megindítva, ugyanakkor az állományilletékes parancsnok határozatában olyan cselekményt is felperes terhére rótt, amely körben jogszerű vizsgálat nem folyhatott.
4 4 A bíróság ezért a Hszt. 68. (1) bekezdés a) pontjában megjelölt kötelezettségszegés alapján vizsgálódott, vagyis azt vizsgálta, hogy a felperes vétkesen megszegte-e az előírt helyen és időben, szolgálatképes állapotban előírt megjelenési, feladatteljesítési, rendelkezésre állási kötelezettségét. Az Országos Rendőrfőkapitány 14/2002-es számú utasítás 21. pontja szerint a váltásos szolgálati időrendszerekben a heti pihenőnapok a hét előre meghatározott naptári napjai, amelyeket a havi szolgálatvezénylési tervben kell meghatározni. A 19. pont szerint a váltásos szolgálati időrendszer váltásonként 24 óra szolgálatból, 72 óra szabadidőből áll. A 29. i) pontja szerint szolgálatteljesítési nap az a nap, amelyen szolgálatot kell teljesíteni, illetve másik napba átmenő szolgálat esetében a szolgálatteljesítés kezdetének napja. Az e) pont szerint szabadidő az az időtartam, amelyeken a váltásos szolgálati időrendszernél a váltások jellegéből adódóan nem kell szolgálatot teljesíteni és amely magába foglalja a pihenőidőt és a pihenőnapot is. A fegyelmi határozat tényként rögzíti, hogy a felperest a vezénylés helyén végzett munka után szabadnap illette. Ugyanakkor megállapítja, hogy a még jogosan járó szabadnap ellenére, a vezénylés megszűnése miatt, az azt követő munkanapon meg kellett volna jelennie a p-i szolgálati helyén. Az alperesi ellenkérelemben és a tárgyaláson az alperes ugyanígy nem vitatta, hogy felperes pihenőidejét töltötte szeptember 1-jén. Ebből viszont az következik, hogy felperesnek szeptember 1-jén nem volt szolgálatteljesítési napja, szolgálatot nem kellett teljesítenie, tehát rendelkezésre állási kötelezettségét sem enyhe, sem súlyos gondatlansággal nem szegte meg. A bíróság álláspontja szerint a felperesnek a T-i Rendőrkapitányságra történő vezénylése miatt a munkáltató nem tett eleget a 3/1995. (III. 1.) BM rendelet 105. (2) bekezdésben előírt, szolgálati beosztás közlésére vonatkozó kötelezettségének, mivel azt felperesnek mindenképpen írásos formában kellett volna tudomására hozni. E tekintetben a munkáltatót az Mt. 3. (1) és (2) bekezdésében megfogalmazott együttműködési kötelezettség terheli. Eszerint a munkáltatót a munkavállalót köteles minden olyan tényről, körülményről, illetőleg ennek változásáról tájékoztatni, amely a jogok gyakorlása és a kötelezettségek teljesítése szempontjából jelentős. Nem róható a felperes terhére az, hogy mivel nem tartózkodott vezénylése idején a P-i Rendőrkapitányságon, így nem volt abban a helyzetben, hogy a megszokott és az állomány álta ismert módon a B. Osztály titkárságán elhelyezett szolgálatvezénylést megismerje. Mindezek alapján a bíróság az alperes fegyelmi határozatát, mint megalapozatlant, hatályon kívül helyezte és a felperessel szemben mellőzte a fegyelmi büntetés kiszabását.
5 5 Az alperes teljes személyes illetékmentességére tekintettel a le nem rótt illetéket az állam viseli a 6/1986. (VI. 26.) IM. rendelet alapján. Veszprém, február 23. dr. Juhász-Laczik Lívia sk. a tanács elnöke Németh József sk. ülnök Horváth József sk. ülnök Az ítélet a Veszprémi Munkaügyi Bíróság értesítése szerint április 16-án jogerőre emelkedett!

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság